CELEX: 32003R0599
Language: lt
Date: 2003-04-01 00:00:00
Title: 2003 m. balandžio 1 d. Komisijos reglamentas (EB) Nr. 599/2003, iš dalies keičiantis Reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktųTekstas svarbus EEE.

Svarbus teisinis pranešimas

|

32003R0599

Oficialusis leidinys L 085 , 02/04/2003 p. 0015 - 0016

		Komisijos reglamentas (EB) Nr. 599/20032003 m. balandžio 1 d.iš dalies keičiantis Reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. birželio 24 d. Tarybos reglamentą (EEB) Nr. 2092/91 [1] dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų su paskutiniais pakeitimais, padarytais Komisijos reglamentu (EB) Nr. 223/2003 [2], ypač į jo 13 straipsnio antrą įtrauką,kadangi:(1) Gyvūnų sveikatos ir gerovės apsauga turi būti pirmiausia ir svarbiausia pagrįsta prevencija taikant tokias priemones, kaip tinkama veislių ir padermių selekcija ir atitinkama subalansuota dieta.(2) Reglamentas (EEB) Nr. 2092/91 nustato aiškius šėrimo apribojimus. Visų pirma, būtinos medžiagos, pvz., vitaminai, turi būti tiekiamos per natūralius pašarus.(3) Ekologinės gyvulininkystės produkcijos suderintos taisyklės buvo visai neseniai priimtos, ir selekcininkams galbūt dar sunku gauti gyvūnus, kurie sugebėtų prisiderinti prie vietos sąlygų ir (arba) atitinkamų valdymo sistemų, ir juos aprūpinti visais būtinais elementais, užtikrinančiais harmoningą augimą, visų pirma, tam tikrais riebalus tirpdančiais vitaminais, skiriamais atrajotojams.(4) Dėl šios priežasties reikalinga nukrypti leidžianti nuostata, suteikianti leidimą tam tikromis sąlygomis, kaip išimtį, ir tik pereinamuoju laikotarpiu skirti vitaminus A, D ir E.(5) Šį leidimą turi lydėti valstybių narių įsipareigojimas apie tai informuoti Komisiją.(6) Reglamento (EEB) Nr. 2092/91 14 straipsnyje numatytas komitetas nepareiškė savo nuomonės per pirmininko nustatytą laikotarpį. Remdamasi Reglamento (EEB) Nr. 2092/91 14 straipsnio ketvirta pastraipa, Komisija perdavė šį pasiūlymą Tarybai. Kadangi Taryba per tris mėnesius, numatytus to paties Reglamento (EEB) Nr. 2092/91 14 straipsnio penktoje pastraipoje, nesuformulavo savo pozicijos, pasiūlytas priemones turi patvirtinti Komisija,PRIĖMĖ ŠĮ REGLAMENTĄ:1 straipsnisReglamentas (EEB) Nr. 2092/91 iš dalies keičiamas taip:a) I priedo B dalis iš dalies keičiama pagal šio reglamento priedo 1 punktą;b) II priedo C ir D dalys iš dalies keičiamos pagal šio reglamento priedo 2 punktą.2 straipsnisŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. balandžio 1 d.Komisijos varduFranz FischlerKomisijos narys[1] OL L 198, 1991 7 22, p. 1.[2] OL L 31, 2003 2 6, p. 3.--------------------------------------------------PRIEDAS1. Reglamento (EEB) Nr. 2092/91 I priedo B dalies 4.10 punktas pakeičiamas tokiu tekstu:"4.10. Naminiams paukščiams: penėjimo stadijoje taikomoje pašarų formulėje privalo būti ne mažiau kaip 65 % javų mišinio, baltymingų augalų ir aliejinių augalų sėklų."2. Reglamento (EEB) Nr. 2092/91 II priedas iš dalies keičiamas taip:a) C dalyje pridedamas toks 2.3 punktas:"2.3. Naminių paukščių pašarams naudojami kiaušiniai ir kiaušinių produktai, pageidautina iš to paties ūkio.";b) D dalis iš dalies keičiama taip:i) 1.2 punkte pridedama tokia pastraipa:"Nukrypstant nuo pirmos pastraipos, per pereinamąjį laikotarpį, kuris baigiasi 2005 m. gruodžio 31 d., kiekvienos valstybės narės kompetentinga institucija gali leisti naudoti A, D ir E tipo sintetinius vitaminus atrajotojams, tiek, kiek patenkinamos tokios sąlygos:- sintetiniai vitaminai tapatūs natūraliems ir- valstybių narių išduoti leidimai pagrįsti aiškiais kriterijais ir apie juos pranešta Komisijai.Šiuo leidimu gamintojai gali pasinaudoti tik tada, jeigu jie įrodė valstybės narės kontrolės įstaigai arba institucijai, kad jų gyvūnų sveikatos ir gerovės negalima užtikrinti be šių sintetinių vitaminų."ii) prie 2 punkto pridedamas toks tekstas:- "Alaus mielės".--------------------------------------------------